HQ-9

HQ-9 (בסינית: 红旗-9; בפין-יין: Hóng Qí-9, בתרגום: "דגל אדום-9") היא מערכת טיל קרקע-אוויר לטווח בינוני עד ארוך, עם ביות מכ"ם חצי פעיל, שפותחה ברפובליקה העממית של סין.

למערכת יש גם גרסה ימית (HHQ-9), וגרסת ייצוא (FD-2000).

 תיאור 
ממוזער|ימין|טילי קרקע-אוויר מסוג HQ-9
סוללת HQ-9 היא גרסה סינית של S-300. סוללה טיפוסית מורכבת מרכב פיקוד ובקרה, מכ"ם בקרת אש (כדוגמת HT-233), ובין 4 ל-8 משגרים מתנייעים (TELs).

המערכת משתמשת בטילים במערכת שיגור אנכי. גרסת הבסיס של המערכת, ה-HQ-9, יכולה ליירט מטרות עד לטווח של 125 ק"מ. גרסת ה-HQ-9A המשופרת בעלת טווח של עד 200 ק"מ. לגרסת ה-HQ-9B יש טווח של בין 250 ל-300 ק"מ, וכוללת גם חיישן אינפרא אדום פסיבי.

ה-HQ-9 משתמש בשיטת הנחיה מסוג מעקב דרך הטיל (TVM), הדומה למערכת הMIM-104 פטריוט. עם זאת, ה-HQ-9 תוכנן להיות גמיש יותר מהפטריוט. לדוגמה, סוללה יכולה לכלול מכ"מים נוספים בעלי יכולת ניידות, כך שכל סוג מכ"ם פועל בתדר משלו, על מנת להקשות על מאמצי לוחמה אלקטרונית.

 גרסאות 
HHQ-9
גרסה ימית, המשוגרת אנכית ממשחתות מסוג 052C ו-052D.“China’s Navy Gets New Cruisers.” The Economist, The Economist Newspaper, 28 Apr. 2018, (https://www.economist.com/china/2018/04/28/chinas-navy-gets-new-cruisers). 

HQ-9A
גרסה משודרגת, שנבחנה לראשונה בשנת 1999 ונכנסה לשירות בשנת 2001. מומחים סינים טוענים כי ה-HQ-9A משלב טכנולוגיה ממערכות S-300PMU1/2 הרוסיות ו-MIM-104 פטריוט האמריקאיות. לטיל טווח של עד 200 ק"מ וגובה יירוט מרבי של 27,000 מטר. הוא כולל תוכנה ורכיבים אלקטרוניים משופרים, המאפשרים דיוק ויכולת לוחמה אלקטרונית גבוהים יותר.

HQ-9B
גרסה משופרת עם טווח של עד 250 ק"מ ויכולת יירוט טילים בליסטיים. נטען כי הוא נבחן לראשונה בפברואר 2006. היכולת העיקרית של המערכת היא ליירט מטרות חמקניות.

FD-2000
גרסת הייצוא של ה-HQ-9, שנחשפה לראשונה בתערוכת ההגנה של אפריקה ב-2012.Jane's 360: IDEX 2019: Algeria confirms indigenous production of SR5 MRL, (https://www.janes.com/article/86812/idex-2019-algeria-confirms-indigenous-production-of-sr5-mrl)  יכול ליירט מטוסים, טילים מונחים, וטילי שיוט. יכול לעקוב אחר 100 מטרות אוויריות וליירט בו-זמנית 8 מטרות בטווחים של עד 125 ק"מ.

 התעניינות בין-לאומית 

 טורקיה 
ה-FD-2000 היה מועמד במכרז הטורקי למערכת הגנה אווירית, ונבחר בשנת 2013. ארצות הברית לחצה על טורקיה שלא לבחור במערכת הסינית, בטענה שהיא אינה תואמת למערכות נאט"ו. בשנת 2015 הודיעה טורקיה על ביטול העסקה.

 מפעילים 
ממוזער|500x500 פיקסלים|
 סין:
 צבא השחרור העממי
 חיל האוויר של צבא השחרור העממיInternational Institute for Strategic Studies: The Military Balance 2022, p.261
 חיל הים של צבא השחרור העממי
 מרוקו: 4 סוללות FD-2000B נרכשו בשנת 2016.
 טורקמניסטן: הזמינה מספר לא ידוע של מערכות.
 אוזבקיסטן: הזמינה מספר לא ידוע של מערכות FD-2000 בשנת 2013.
 :
 כוחות ההגנה האווירית המצריים - דיווחים גילו כי נכון לשנת 2025, מצרים השיגה מערכות HQ-9B סיניות.

 ראו גם 
 S-300
 S-400
 MIM-104 פטריוט
 ברק 8
 כיפת ברזל

קישורים חיצוניים

 הערות שוליים 

קטגוריה:צבא השחרור העממי
קטגוריה:טילים סיניים